paragraph_text: Izrađena je od guste tkanine koja u potpunosti pokriva cijelo tijelo, uključujući i lice, dok predio očiju od vanjskog svijeta zakriva gusta mreža. Razlikuje se od kimara, dugačke pelerine koja pokriva kosu, vrat i ramena, a seže do koljena, kao i od čadora koji je sličan kimaru, jedino što je duži i seže do gležnjeva. Burka je specifična za Afganistan, državu u kojoj je u vrijeme talibanskog režima ženama bilo zabranjeno izlaziti iz kuće bez ovog odjevnog predmeta.